ROMÂNIA
JUDEȚUL BUZĂU
COMUNA SCORȚOASA
CONSILIUL LOCAL

PROIECT DE HOTĂRÂRE nr. 16 din 05.02.2026
privind modificarea tarifelor pentru serviciul public de salubrizare din Comuna Scorțoasa

Consiliul Local Scorțoasa, județul Buzău, întrunit în ședința ordinară din data de __.02.2026.

Având în vedere:
- referatul de aprobare al inițiatorului, înregistrat la nr. 63 /05.02.2026;
- raportul de specialitate al compartimentului de resort, înregistrat la nr. ____ / __.____.2026;
- Anexa  _____ privind fundamentarea prețului
- Anexa _____ privind numărul total de contracte/persoane fizice – operatori economici
- prevederile art. 9 alin. (2) lit. d) din Legea nr. 51/2006 a serviciilor comunitare de utilități publice;
- prevederile art. 6 alin. (1) lit. n), art. 40 și art. 44 alin. (5)–(7) din Legea nr. 101/2006 a serviciului de salubrizare a localităților;
- prevederile art. 36 alin. (1) lit. c) și alin. (5) lit. c) din Normele metodologice aprobate prin Ordinul președintelui A.N.R.S.C. nr. 324/2025;
- prevederile art. 129 alin. (2) lit. d) și alin. (7) lit. n) din Ordonanța de urgență a Guvernului nr. 57/2019 privind Codul administrativ;
În temeiul prevederilor art. 139 alin. (1) coroborat cu art. 196 alin. (1) lit. a) din Ordonanța de urgență a Guvernului nr. 57/2019 privind Codul administrativ,

HOTĂRĂȘTE:
Art. 1. (1) Începând cu data de __.02.2026 se aprobă modificarea tarifelor pentru serviciul public de salubrizare practicate în Comuna Scorțoasa, la nivelurile prevăzute în Anexa nr. ___, care face parte integrantă din prezenta hotărâre.
                        (2) Prevederile Anexei nr. ___ la Hotărârea Consiliului Local nr. ___ din ___.___.2025 se modifică în mod corespunzător.
Art. 2. Tarifele prevăzute în Anexa nr. ___ la prezenta hotărâre constituie temei legal pentru emiterea facturilor de către operatorul serviciului public de salubrizare, fără a fi necesară încheierea unui act adițional.
Art. 3. Primarul Comunei Scorțoasa, prin aparatul de specialitate și operatorul serviciului public de salubrizare, va duce la îndeplinire prevederile prezentei hotărâri.
Art. 4. Secretarul general al comunei va comunica și înainta prezenta hotărâre autorităților și instituțiilor interesate și o va aduce la cunoștință publică, potrivit dispozițiilor legale.


INIȚIATOR,                                                                          Avizat pentru legalitate, Secretar General,
TUDOR SOCRATE GREGORIAN                                                                 Radu Aurora
Consilier local

































ROMÂNIA
JUDEȚUL BUZĂU
COMUNA SCORȚOASA
Nr. 63 din 05.02.2026

REFERAT DE APROBARE
la Proiectul de Hotărâre privind modificarea tarifelor
pentru serviciul public de salubrizare din Comuna Scorțoasa

Domnilor Consilieri,

I. Temeiul legal al inițierii proiectului
În conformitate cu prevederile art. 136 alin. (1)–(3) din Ordonanța de urgență a Guvernului nr. 57/2019 privind Codul administrativ, proiectele de hotărâri ale consiliului local pot fi inițiate de consilierii locali, iar elaborarea acestora se realizează de inițiator, cu sprijinul secretarului general al unității administrativ-teritoriale și al compartimentelor de resort.

II. Cadrul legal aplicabil serviciului public de salubrizare
Potrivit art. 9 alin. (2) lit. d) din Legea nr. 51/2006 a serviciilor comunitare de utilități publice, precum și art. 6 alin. (1) lit. n), art. 40 și art. 44 alin. (5)–(7) din Legea nr. 101/2006 a serviciului de salubrizare a localităților, autoritățile deliberative locale au competența de a stabili și modifica tarifele serviciului public de salubrizare.

III. Expunerea de motive
Din analiza coroborată a contului de încheiere a exercițiului bugetar aferent anului 2025 pentru serviciul public de salubrizare rezultă că, deși gradul de colectare a veniturilor a fost de doar 65,9%, serviciul a înregistrat venituri realizate în cuantum de 399,42 mii lei, iar cheltuieli efective în cuantum de 397,99 mii lei, fiind consemnat un excedent bugetar în sumă de 1,43 mii lei.
Situația financiară rezultată din execuția bugetară demonstrează că cheltuielile de funcționare ale serviciului public de salubrizare au fost integral acoperite, inclusiv în condițiile unui grad de colectare semnificativ sub nivelul de 100%, fapt care indică existența unui nivel al tarifului dimensionat pentru a compensa necolectarea veniturilor.
În aceste condiții, nu poate fi determinat un cost real pe persoană exclusiv pe baza tarifului actual de 18 lei/persoană/lună, fără o recalculare fundamentată pe:
•	cheltuielile efectiv realizate, astfel cum sunt evidențiate în execuția bugetară;
•	numărul real de persoane fizice/juridice deservite și facturate;
Menținerea unui tarif dimensionat pentru a acoperi necolectarea veniturilor are ca efect transferarea sarcinii financiare asupra utilizatorilor care își achită obligațiile, ceea ce contravine principiilor de echitate și proporționalitate aplicabile stabilirii tarifelor serviciilor publice de interes local.
Prin urmare, revizuirea tarifului pentru serviciul public de salubrizare trebuie realizată exclusiv pe baza costurilor reale ale serviciului, astfel cum rezultă din datele financiare oficiale, urmând ca problematica necolectării creanțelor să fie abordată distinct, prin măsuri administrative și fiscale specifice, fără a afecta nivelul tarifului aplicat populației.

IV. Concluzie
Având în vedere cele expuse, propun spre dezbatere și aprobare Proiectul de Hotărâre privind modificarea tarifelor pentru serviciul public de salubrizare din Comuna Scorțoasa.


INIȚIATOR,
TUDOR SOCRATE GREGORIAN
Consilier local

